Forseti á fund með Jóhönnu Vigdísi Guðmundsdóttur , framkvæmdastjóra Almannaróms , sjálfseignarstofnunar sem vinnur að smíði máltæknilausna fyrir íslensku . Stofnunin vinnur hörðum höndum að því , í samvinnu við stjórnvöld og fyrirtæki innanlands og utan , að tryggja sess íslenskrar tungu í rafrænum heimi . Almannarómur hefur meðal annars unnið að söfnun raddsýna sem nýtast vel í þessum efnum , undir merkjum átaksins Samrómur . Þar getur fólk lagt málefninu lið með því að lesa texta , stuttan eða langan , og safnast þannig smám saman í sarpinn .